CELEX: 32012D0228
Language: et
Date: 2012-04-24 00:00:00
Title: 2012/228/EL: Nõukogu otsus, 24. aprill 2012 , seisukoha kohta, mille Euroopa Liit võtab EMP Ühiskomitees seoses EMP lepingu XXI lisa ( „Statistika” ) muutmisega

28.4.2012   
            
            
               ET
            
            
               Euroopa Liidu Teataja
            
            
               L 116/5
            
         NÕUKOGU OTSUS,
   24. aprill 2012,
   seisukoha kohta, mille Euroopa Liit võtab EMP Ühiskomitees seoses EMP lepingu XXI lisa („Statistika”) muutmisega
   (2012/228/EL)
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artikli 338 lõiget 1 ja artikli 218 lõiget 9,
   võttes arvesse nõukogu 28. novembri 1994. aasta määrust (EÜ) nr 2894/94 Euroopa Majanduspiirkonna lepingu rakenduskorra kohta, (1) eriti selle artikli 1 lõiget 3,
   võttes arvesse Euroopa Komisjoni ettepanekut
   ning arvestades järgmist:
   
               (1)
            
            
               Euroopa Majanduspiirkonna lepingu (2) (edaspidi „EMP leping”) XXI lisa sisaldab statistikat käsitlevaid erisätteid ja -korda.
            
         
               (2)
            
            
               EMP lepingusse tuleks inkorporeerida Euroopa Parlamendi ja nõukogu 6. juuli 2011. aasta määrus (EL) nr 691/2011 Euroopa keskkonnamajandusliku arvepidamise kohta (3).
            
         
               (3)
            
            
               Islandil tuleb määruse (EL) nr 691/2011 I, II ja III lisa rakendada kahe aasta jooksul pärast esimest edastamistähtaega, et võimaldada täiendavalt arendada Islandi riiklikku keskkonnamajanduslikku arvepidamist.
            
         
               (4)
            
            
               Kuna Liechtenstein on nõukogu 25. juuni 1996. aasta määruse (EÜ) nr 2223/96 (ühenduses kasutatava Euroopa rahvamajanduse ja regionaalse arvepidamise süsteemi kohta) (4) kohaselt Euroopa rahvamajanduse ja regionaalse arvepidamise süsteemist välja jäetud, tuleks sama teha ka seoses Euroopa keskkonnamajandusliku arvepidamise kohustustega.
            
         
               (5)
            
            
               EMP Ühiskomitees võetav liidu seisukoht peaks seega tuginema lisatud otsuse eelnõule,
            
         ON VASTU VÕTNUD KÄESOLEVA OTSUSE:
   Artikkel 1
   Seisukoht, mille Euroopa Liit võtab EMP Ühiskomitees seoses EMP lepingu XXI lisa („Statistika”) muutmise ettepanekuga, põhineb käesolevale otsusele lisatud EMP Ühiskomitee otsuse eelnõul.
   Artikkel 2
   Käesolev otsus jõustub selle vastuvõtmise päeval.
   
      Luxembourg, 24. aprill 2012
      
         
            Nõukogu nimel
         
         
            eesistuja
         
         N. WAMMEN
      
   
   
      (1)  EÜT L 305, 30.11.1994, lk 6.
   
      (2)  EÜT L 1, 3.1.1994, lk 3.
   
      (3)  ELT L 192, 22.7.2011, lk 1.
   
      (4)  EÜT L 310, 30.11.1996, lk 1.
   
      EELNÕU
      EMP ÜHISKOMITEE OTSUS nr …/2012,
      …,
      millega muudetakse EMP lepingu XXI lisa („Statistika”)
      EMP ÜHISKOMITEE,
      võttes arvesse Euroopa Majanduspiirkonna lepingut, (1) mida on muudetud Euroopa Majanduspiirkonna lepingut kohandava protokolliga, edaspidi „EMP leping”, eriti selle artiklit 98,
      ning arvestades järgmist:
      
                  (1)
               
               
                  EMP lepingusse tuleks inkorporeerida Euroopa Parlamendi ja nõukogu 6. juuli 2011. aasta määrus (EL) nr 691/2011 Euroopa keskkonnamajandusliku arvepidamise kohta (2).
               
            
                  (2)
               
               
                  EMP lepingu XXI lisa tuleks vastavalt muuta,
               
            ON VASTU VÕTNUD KÄESOLEVA OTSUSE:
      Artikkel 1
      EMP lepingu XXI lisasse („Statistika”) lisatakse järgmine punkt:
      
                  „27c.
               
               
                  
                     32011 R 0691: Euroopa Parlamendi ja nõukogu määrus (EL) nr 691/2011, 6. juuli 2011, Euroopa keskkonnamajandusliku arvepidamise kohta (ELT L 192, 22.7.2011, lk 1).
                  Käesolevas lepingus loetakse määruse (EL) nr 691/2011 sätteid järgmises kohanduses:
                  
                              a)
                           
                           
                              Islandil rakendatakse määruse (EL) nr 691/2011 I, II ja III lisa kahe aasta jooksul pärast esimest edastamistähtaega;
                           
                        
                              b)
                           
                           
                              määrust (EL) nr 691/2011 ei kohaldata Liechtensteini suhtes.”
                           
                        
            Artikkel 2
      Määruse (EL) nr 691/2011 islandi- ja norrakeelne tekst, mis avaldatakse Euroopa Liidu Teataja EMP kaasandes, on autentsed.
      Artikkel 3
      Käesolev otsus jõustub […], tingimusel et EMP Ühiskomiteele on edastatud kõik EMP lepingu artikli 103 lõike 1 kohased teated (3).
      Artikkel 4
      Käesolev otsus avaldatakse Euroopa Liidu Teataja EMP osas ja EMP kaasandes.
      
         …, …
         
            
               EMP Ühiskomitee nimel
            
            
               eesistuja
            
            
               EMP Ühiskomite sekretärid
            
         
      
      
         (1)  EÜT L 1, 3.1.1994, lk 3.
      
         (2)  ELT L 192, 22.7.2011, lk 1.
      
         (3)  [Põhiseadusest tulenevaid nõudeid ei ole nimetatud.] [Põhiseadusest tulenevad nõuded on nimetatud.]